**Beszámoló a 2023 / 2024-es év ökoiskolai tevékenységéről**

* Iskolánk a tanév első hetében beszoktató hetet tart a 9-es osztályoknak. A hét egyik napja az ún. Gólyanap (idén 09.07.), aminek keretében az osztályok az osztályfőnökük vezetésével egy állomásos vetélkedőn vesznek részt. Minden állomáson feladatot kell teljesíteni, amiért a csapatok pontokat kapnak. A feladatok között mindig van ÖKO-feladat, utalva arra, hogy Ökoiskola vagyunk. A résztvevők száma kb. **200 fő.**
* Szeptember 22-én került sor idén a Kósos Tókörre, ahol **40 diák és 4 pedagógus** tekerte körbe a Velencei tavat.
* Szeptember 27-én Bringásreggelit tartottunk. Azokat a diákokat és tanárokat vendégeltük meg, akik kerékpárral, vagy rollerrel érkeztek az intézménybe ezen a napon. A résztvevők száma: **20 fő**
* Szeptember 30-án és október 1-én zajlott a Humusz pályázathoz kapcsolódó tanári kétnapos képzés, melynek során a tantestület egy része szemléletformáló programokon esett át. Ez volt az előfeltétele a pályázati összeg átutalásának, lényegében ez a képzés jelentette a projekt indítómotorját. Az itt elsajátított látásmód, játékok, technikák segítették és segítik azóta is, hogy a diákokat a fenntarthatóság szellemében neveljük. Résztvevők száma: **14 fő**
* Október 4-én zajlott az első tanári belső képzés, ahol a Humusz képzésén átesett oktatók ismertették meg a környezettudatos játékokat a képzésen részt nem vett kollégáikkal. Résztvevők száma: **44 fő**
* Október 4-én az Állatok világnapja alkalmából folytattuk az öntapadós madársziluettek vágtunk ki és helyeztünk el az új épület ablakain, hogy megakadályozzuk a madarak nekirepülését az üvegtábláknak. Résztvevők száma: **10 fő.**
* Október 18-án a “Bringára váltva” kiállítást és egy csomagolásmentes boltot tekintettünk meg a diákjainkkal. Résztvevők száma: **33 fő**
* Október és november hónapban a tanári konyhán és a tankonyhán is újra beindítottuk a komposztáló eszközeinket. Innentől kezdve mindkét helyszínen visszagyűjtjük és komposztáljuk az élelmiszerhulladékokat. Résztvevők száma: **10 fő**
* November 15-én a Humusz tanösvényét kerestük fel, valamint egy csomagolásmentes boltot is meglátogattunk. Résztvevők száma: **28 fő**
* December 6-án került sor a II. tanári belső képzésre, folytatva a tantestület tagjainak “ökosítását”. Résztvevők száma: **29 fő**
* December 13 és 19 között többnapos öko karácsonyi készülődést tartottunk, melynek lényege, hogy különböző hulladékból készítettünk használati tárgyakat, illetve “csináld magad jelleggel” (DIY) gyártottunk csuhébabát, karácsonyi dekorációt, ajakápolót és méhviaszos kendőt. Résztvevők száma: **65 fő**
* Február 7-én zajlott a III. tanári belső képzés a környezettudatosság jegyében. Résztvevők száma: **28 fő**
* Február 18 és március 18 között zajlott a Fotópályázat az iskolában. A két választható téma közül az egyik a “Szeresd a természetet!” volt. Pályaművet beküldők száma: **12 fő**
* Március 20-án tartottuk a Sport 43 pályázat keretén belül az iskolai kerékpártúrát, melynek célja a Vértesben lévő felhagyott gánti bauxitbánya felkeresése volt. Résztvevők száma: **22 fő**
* Március 26-án a Kós Napon az egyik előadó “Nagyvárosi közúti közlekedés a motorizáció hajnalán” címmel tartott előadást a diákok és az érdeklődő kollégák számára. Résztvevők száma: **58 fő.**
* A Kós Nap 2. napján Bolhapiacot tartottunk. Bárki behohatta a háztartásában feleslegessé vált tárgyakat: játékokat, könyveket, ruhákat, használati tárgyakat, plüssöket és ezekért cserébe Kós bankót kaptak, melyeket levásárolhattak a Bolhapiacon a mások által behozott tárgyakra. Résztvevők száma: **42 fő**
* Április 3-án zajlott a IV. tanár belső öko képzés. Résztvevők száma: **17 fő.**
* Április 24-én az Érdi Települési Hulladékkezelőt (ÉTH) hulladékudvarát látogatta meg egy diákcsoport. Résztvevők száma: **30+2 fő**
* Az április 23-28 között lezajlott Erasmusos úton a Fenntarthatóságé volt a főszerep. A mi diákjaink a korábban elsajátított ismereteket és játékokat kalotaszentkirályi és bánffyhunyadi diákoknak adtak át. Résztvevők száma: **170 fő**
* Május 10-én meglátogattuk a martonvásári Agroverzumot. Résztvevők száma: **37 fő**
* Június 4-én az érdi szennyvíztisztítóban jártunk üzemlátogatáson. Résztvevők száma: **25 fő**
* A június 8-i nyílt napon az Erasmushoz hasonlóan az érdeklődő diákokkal és a saját diákjainkkal játszattunk le ökojátékokat. Résztvevők száma: **25 fő**
* Június 10-én az FKF Újrahasználati központjában jártunk. Résztvevők száma: **15+2 fő**
* Június 12-én került sor az Ökonapra. Ez egy új hagyományteremtő esemény iskolánkban. A Humusz pályázatban vállaltuk be, hogy rendezünk egy napot, ami a környezetvédelemről, fenntarthatóságról szól. Az osztályok választhattak, hogy milyen programon szeretnének résztvenni: filmvetítések, Felelős Gasztohős előadás, kézműves program, bringásreggeli, faültetés, előadás a hőszivattyúkról, magfelismerő és magsimogató, ágdarálás, Zero Waste workshop és bolhapiac. Az összes résztvevő: **578 fő**
* Idén is folytatódott, hogy részt vettünk az Érd Körbén. Hirdettünk madáretető készítő versenyt, amire **11 etető** érkezett be. Folytattuk a tetőteraszon és a belső udvaron lévő ágyások és magaságyások megművelését. Az EQKA gyűjtőibe a tanévben összesen **190 liter** használt sütőolajat öntöttünk bele. Tavasszal népszerűsítettük a Föld Órája eseményt, sok diákunk kitöltötte a Nagy Diák agrártesztet és idén is használtuk a napi szintű oktatás során a tanórákon a Zöld Föld c. kiadványt.